আগন্তুক লোকসভা নির্বাচনৰ পৰিপ্ৰেক্ষিতত কামৰূপ মহানগৰ জিলাত প্ৰিজাইডিং বিষয়া হিচাপে নিযুক্তি দিয়া ৭১ গৰাকী বিষয়াক নিৰ্বাচনী কৰ্তব্যত অৱহেলা কৰাৰ বাবে কাৰণ দৰ্শোৱাৰ জাননী জাৰি কৰা হৈছে।
জনপ্ৰতিনিধিত্ব আইন ১৯৫১ৰ অধীনত কামৰূপ মহানগৰ জিলাৰ জিলা নিৰ্বাচনী বিষয়া তথা জিলা উপায়ুক্ত বিশ্বজিৎ পেগুৱে বিষয়াকেইজনক বৃহস্পতিবাৰে এই কাৰণ দৰ্শোৱাৰ জাননী জাৰি কৰে।
জানিব পৰা মতে, উক্ত বিষয়াসকলে কোনো কাৰণ নজনোৱাকৈ প্ৰিজাইডিং বিষয়াসকলৰ বাবে জিলা প্ৰশাসনে অনুষ্ঠিত কৰা প্ৰশিক্ষণত উপস্থিত নাছিল।
আনহাতে, বিষয়াসকলক তেওঁলোকৰ অনুপস্থিতিৰ কাৰণ দুদিনৰ ভিতৰত লিখিতভাৱে জিলা নিৰ্বাচনী বিষয়াক জনাবলৈ নিৰ্দেশ দিয়া হৈছে। অন্যথা তেওঁলোকৰ বিৰুদ্ধে জনপ্ৰতিনিধিত্ব আইনৰ অধীনত অনুশাসনমূলক ব্যৱস্থা গ্ৰহণ কৰা হ'ব বুলিও জাননীত স্পষ্ট কৰি দিয়া হৈছে।
উল্লেখযোগ্য যে নিৰ্বাচনৰ প্ৰাক্ মুহূৰ্তত নিৰ্বাচনটো সুকলমে চলাই নিয়াৰ লক্ষ্যৰে নিৰ্বাচনী দায়িত্বৰ বাবে নিয়োজিত বিষয়াসকলক প্ৰশিক্ষণ দিয়াৰ বাবে নিৰ্বাচনী বিভাগে প্ৰশিক্ষণ কাৰ্যসূচীৰ অনুষ্ঠিত কৰে।
কিম জঙ উনৰ নতুন ফতোৱা; দেশৰ শিশুসকলৰ নাম ৰাখিব লাগিব 'বোমা','বন্দুক'!
অস্কাৰলৈ ৰাজামৌলীৰ 'আৰআৰআৰ'! ভিজুৱেল ইফেক্ট শাখাত মনোনয়ন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
